VEGA præsenterer

**20 år med hits og Kalinka fest**

En af de mest konsistente og dynamiske duoer i nyere, dansk musik, Lina Rafn og Paw Lagermann, tager i 2017 på 20-års jubilæumsturné, hvor de vil præsentere publikum for et hårdt pumpende energisk show med masser af nærvær og intensitet. Det bliver festligt, det bliver vanvittigt og duoen har nøje planlagt en særegent show, sprængfyldt med power og pophits.

Infernal har designet et show, der viser duoens lange musikalske rejse. De vil hylde de mange fans der igennem årene har stået trofast foran scenen siden 1997, hvor det hele startede med numre som "Sorti de L’enfer" og "Kalinka". Infernal har gennem de sidste 20 år udgivet op mod 30-singler, så de kommer med et overflødighedshorn af velkendte hits.

Paw og Lina mødte allerede hinanden som teenagere og musikken blev hurtigt et vitalt omdrejningspunkt for venner, der har været et uadskilleligt makkerpar i to årtier. De fandt hinanden et sted mellem Herlev og Vanløse, og har siden turnéret overalt fra Paris til Berlin. Grænserne blev brudt med de vildeste, mest flamboyante, outrerede og teatralske optrædener.

Infernal udgiver i de kommende ugerto spritnye singler, der på hver sin måde der skal fejre Infernals flotte jubilæum. De to singler ”Weigtless” og ”Holding On” henter inspiration fra hvert årti Infernal har eksisteret.

Infernal plejer ellers selv at komponere, skrive og producere deres sange. De nye inputs har resulteret i en lyd, der er mere tropical house, end hvad vi ellers har hørt fra douen, der for alvor kom på alles læber i 2005, hvor de tog ”From Paris To Berlin”. Sam Smith og Rihanna.

Hvor den førstnævnte er en frisk disco-house popbasker med lækre baslinjer og synthflader er ”Holding On” et rent Infernal nummer med up-tempo beats rettet mod dansegulvet.

Infernal udgav ved udgangen af 2016 singlen ”Hurricane” der var duoens første i fire år og som varslede Infernals ankomst på den scene som de har betrådt med største selvsikker i de sidste tyve år.

**Fakta om koncerten**
Infernal
Fredag den 22. december, 2017 kl 21.30
Store VEGA, Enghavevej 40, 1674 København V
Billetpris 200 kr. + gebyr
Billetsalget starter i dag via vega.dk og Ticketmaster